stanford-oval/wikipedia huggingface dataset:
กีฬาแห่งชาติ ครั้งที่ 37

| --- | --- |

เมืองเจ้าภาพ: จังหวัดพิษณุโลก
คำขวัญ: กีฬา สานไมตรี สร้างคนดี พัฒนาชาติ
ทีมเข้าร่วม: 76 จังหวัด
นักกีฬาเข้าร่วม: 10,882 คน
กีฬา: 35 ชนิดกีฬา
พิธีเปิด: 14 ธันวาคม 2551 (2551-12-14)
พิธีปิด: 24 ธันวาคม 2551 (2551-12-24)
ประธานพิธีเปิด: ศศิธารา พิชัยชาญณรงค์
ผู้จุดคบเพลิง: เจมส์ เรืองรอด กัปตันทีมสโมสรพิษณุโลกเอฟซี
สนามกีฬาหลัก: พิษณุโลกอินเตอร์เนชั่นนอลสเตเดียม
← ครั้งที่ 36ครั้งที่ 38 →
กีฬาแห่งชาติ ครั้งที่ 37 หรือ พิษณุโลกเกมส์ เป็นการแข่งขันกีฬาแห่งชาติของประเทศไทย จัดการแข่งขันที่จังหวัดพิษณุโลก ด้วยสภาพภูมิอากาศที่เหมาะสมสำหรับจัดมหกรรมกีฬาระดับชาติ รวมทั้งการที่ทำให้แขกผู้มาเยือนจังหวัดพิษณุโลกมีความสุขเกิดความประทับใจที่สุด จะอยู่ในช่วงกลางฤดูหนาว ถึงแม้จะเป็นฤดูหนาวแต่อากาศในพื้นที่จังหวัดพิษณุโลกก็มิได้หนาวจัด นอกจากนี้แล้วธรรมชาติต่าง ๆ ที่มีอยู่ในช่วงนี้จะมีความสมบูรณ์เต็มที่ จึงได้กำหนดจัด การแข่งขันกีฬาแห่งชาติ ครั้งที่ 37 ระหว่าง วันที่ 14 – 24 ธันวาคม พ.ศ. 2551  มีการแข่งขัน 35 ชนิดกีฬา ชิงชัย 468 เหรียญทอง มีนักกีฬาและเจ้าหน้าที่เข้าร่วมการแข่งขัน 10,882 คน ซึ่งในช่วงระยะเวลาที่จัดการแข่งขันจะอยู่ในช่วง วันกีฬาแห่งชาติ จังหวัดพิษณุโลกจะได้จัดกิจกรรมเทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ด้วยอีกกิจกรรมหนึ่ง
สัญลักษณ์ประจำการแข่งขัน

สัญลักษณ์การแข่งขัน คือเส้นสายแถบสีที่ร้อยเรียงกันเป็นรูป ไก่ชนพระนเรศวร โดยการนำภาพไก่ชนพระนเรศวรจัด องค์ประกอบกับตัวอักษร P (สีฟ้า) คืออักษรนำหน้าของจังหวัดพิษณุโลก (Phitsanulok) มีการผสมผสานกับแถบโค้งให้สวยงามและดูเคลื่อนไหวให้เหมาะสมกับลักษณะการแข่งขันกีฬา แถบสีที่แตกต่างกันหมายถึงกลุ่มจังหวัดที่เข้าร่วมการแข่งขัน
แถบสีเขียว คือ ความอุดมสมบูรณ์ของป่าไม้ซึ่งหมายถึง กลุ่มจังหวัดในภาคเหนือ
แถบสีเหลือง คือ สีแห่งความเจริญรุ่งเรืองของศิลปวัฒนธรรมและศาสนา ซึ่งหมายถึงกลุ่มจังหวัดในภาคกลาง
แถบสีส้ม คือ สีแห่งความเจริญของอารยธรรมโบราณ หมายถึงกลุ่มจังหวัดในภาคตะวันออกเฉียงเหนือ
แถบสีฟ้า คือ สีแห่งสภาพแวดล้อมของธรรมชาติท้องทะเล ซึ่งหมายถึงกลุ่มจังหวัดในภาคใต้
แถบสีม่วง คือ สีประจำจังหวัดพิษณุโลก อันเป็นสีที่หมายถึงสมเด็จพระนเรศวรมหาราช โดยมีที่มาจากสีม่วงเป็นสีผสมผสานระหว่างสีน้ำเงิน (สีแห่งความเป็นกษัตริย์) และสีแดง (คือสีแห่งความกล้าหาญ)
นอกจากนั้น การนำไก่ชนมาเป็นองค์ประกอบของสัญลักษณ์ ยังหมายถึงการแข่งขันกีฬาที่ต้องมีการต่อสู้เพื่อชัยชนะด้วยความกล้าหาญอีกด้วย
สัญลักษณ์ประจำการแข่งขัน > สัตว์นำโชค

"ดีใจ" เป็นชื่อสุนัขพันธุ์ไทยบางแก้ว มีขนาดเท่าสุนัขไทย หรือเล็กกว่าเล็กน้อย ขนปุยยาว สง่างาม ว่องไว แข็งแรง หางเป็นพวง สายพันธุ์สืบทอดมาจากหมาจิ้งจอกคือลักษณะหางตั้งโค้งไปข้างหน้า ลักษณะนิสัยของสุนัข บางแก้ว คือ ดุ ดมกลิ่นดีมาก กินง่าย กล้าหาญ จำเสียงได้แม่นยำ อดทน กัดโดยไม่เห่า หวงเจ้าของ รักเจ้าของมาก ซื่อสัตย์
สุนัขบางแก้วมีถิ่นกำเนิดที่หมู่บ้านบางแก้ว อำเภอบางระกำ จังหวัดพิษณุโลก ในอดีตบ้านบางแก้วเต็มไปด้วยป่าระกำ ป่าไม้และต้นไม้อื่น ๆ หนาแน่น มีสัตว์ป่าชุกชุม สุนัขพันธุ์ไทยที่บ้านบางแก้ว จึงมีโอกาสผสมพันธุ์กับสุนัขพันธุ์จิ้งจอก และสุนัขพันธุ์หมาป่า ทำให้เกิดพันธุ์ใหม่เรียกว่าสุนัขบางแก้ว ปัจจุบันมีผู้นิยมเลี้ยงและเพาะพันธุ์สุนัขบางแก้วขาย ซึ่งทำรายได้ดีแก่ผู้เลี้ยง สามารถฝึกใช้งานได้ มีความสามารถเท่ากับสุนัขพันธุ์ต่างประเทศมีการประกวดสุนัขบางแก้วเกือบทุกปี จึงนับได้ว่าสุนัขบางแก้ว เป็นมรดกของแผ่นดินไทย และของชาวจังหวัดพิษณุโลกที่ตกทอดสายพันธุ์สุนัขอีกสายพันธุ์หนึ่งของคนไทยและสร้างชื่อเสียงดังไปทั่วโลก จึงได้นำมาเป็นสัญลักษณ์นำโชคในการแข่งขันกีฬาแห่งชาติ ครั้งที่ 37 (พ.ศ. 2551) พิษณุโลกเกมส์ ใช้ชื่อว่า "ดีใจ" ต้องการสื่อความหมายถึง การได้ต้อนรับ ผู้มาเยือนจังหวัดพิษณุโลกด้วยความปีติยินดี และดีใจเป็นอย่างยิ่งที่ได้เป็นเจ้าภาพต้อนรับแขกบ้านแขกเมืองของชาวจังหวัดพิษณุโลก เป็นสิ่งบ่งบอกถึงสัญลักษณ์ที่จะนำแต่ความโชคดี มาสู่ผู้มาเยือนจังหวัดพิษณุโลกได้เป็นอย่างดี
“ดีใจ” เป็นสุนัขบางแก้วสีขาวน้ำตาล จะใส่เสื้อสีเหลืองเพราะสีเหลืองให้ความรู้สึกถึงความมุ่งมั่น ความสำเร็จ นุ่งกางเกงสีม่วง เพราะสีม่วง ให้ความรู้สึกถึงความสุภาพและเป็นมิตรกับทุก ๆ คน
สัญลักษณ์ประจำการแข่งขัน > คำขวัญประจำการแข่งขัน

กีฬาสานไมตรี สร้างคนดี พัฒนาชาติ
ด้วยคำขวัญดังกล่าวข้างต้น จังหวัดพิษณุโลก มีความมุ่งมั่นที่จะใช้กิจกรรมกีฬาเป็นสื่อ ในการสานสัมพันธ์ไมตรีของชนทุกหมู่เหล่าโดยไม่เลือกเชื้อชาติ ศาสนาในลักษณะของความสมานฉันท์ ด้วยกีฬาเป็นกิจกรรมที่มีกฎ กติกา มีการยอมรับในผลแพ้ ผลชนะ ซึ่งถือว่าเป็นกระบวนของการพัฒนาจิตใจของคนจะส่งผลให้ประชาชนตั้งอยู่บนพื้นฐานของความเป็นคนดี เป็นการสร้างอนาคตของชาติ โดยให้คนดีเหล่านั้นไปเป็นกำลังในการพัฒนาประเทศชาติให้เจริญรุ่งเรืองสืบไป
ชนิดกีฬาที่แข่งขัน

กรีฑา
กอล์ฟ
กาบัดดี้
จักรยาน
ซอฟท์บอล
ตะกร้อ
เทควันโด
เทนนิส
เทเบิลเทนนิส
บาสเกตบอล
บิลเลียด – สนุกเกอร์
แบดมินตัน
ปันจักสีลัต
เปตอง
เพาะกาย
ฟุตบอล
มวยไทยสมัครเล่น
มวยปล้ำ
มวยสากลสมัครเล่น
ยกน้ำหนัก
ยิงปืน
ยิมนาติก
ยูโด
รักบี้ฟุตบอล
เรือพาย
ลีลาศ
วอลเลย์บอล
ว่ายน้ำ
วูซู
หมากล้อม
แฮนด์บอล
บริดจ์
คาราเต้โด
ฟุตซอล
ดีใจ มาสคอตของพิษณุโลกเกมส์
แสบเสน่หา

| แสบเสน่หา |
| --- | --- |

ประเภท: ละครชุด (ซีรีส์)
พัฒนาโดย: เดอะ วัน เอ็นเตอร์ไพรส์
เขียนโดย: พิมพ์มาดา พัฒนอลงกรณ์ พิมสิรินทร์ พงษ์วานิชสุข วีรพล บุญเลิศ จักรกริช สุพัฒน์ผล สรวิชญ์ ภิญโญมิตร
กำกับโดย: ธนวัจน์ ปัญญารินทร์
แสดงนำ: ธนทัต ชัยอรรถ หนึ่งธิดา โสภณ ศรัณยู วินัยพานิช อริสรา ทองบริสุทธิ์ เรวิญานันท์ ทาเกิด รัศมีแข ฟ้าเกื้อล้น เกรียงไกร อุณหะนันทน์ ณหทัย พิจิตรา
ผู้ประพันธ์ดนตรีแก่นเรื่อง: รักแท้หรือแพ้ใจ - ธนทัต ชัยอรรถ (เพลงเปิดเรื่อง)  แพ้เธอ - ธนทัต ชัยอรรถ (เพลงปิดเรื่อง)
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 7 ตอน
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 90 นาที
ออกอากาศ
เครือข่าย: ช่องวัน วีทีวี
ออกอากาศ: 8 สิงหาคม พ.ศ. 2560 – 29 สิงหาคม พ.ศ. 2560
แสบเสน่หา เป็นละครโทรทัศน์ไทยแนวโมเดิร์นดราม่า-โรแมนติก-คอมเมดี เป็นเรื่องสุดท้ายในละครชุด เสน่หา Diary ผลิตโดย บริษัท เดอะ วัน เอ็นเตอร์ไพรส์ จำกัด สร้างจากเค้าโครงเรื่องของ ถกลเกียรติ วีรวรรณ, พิมพ์มาดา พัฒนอลงกรณ์, พิมสิรินทร์ พงษ์วานิชสุข, วีรพล บุญเลิศ, จักรกริช สุพัฒน์ผล, สรวิชญ์ ภิญโญมิตร บทโทรทัศน์โดย พิมพ์มาดา พัฒนอลงกรณ์, พิมสิรินทร์ พงษ์วานิชสุข, วีรพล บุญเลิศ, จักรกริช สุพัฒน์ผล, สรวิชญ์ ภิญโญมิตร กำกับการแสดงโดย ธนวัจน์ ปัญญารินทร์ นำแสดงโดย  ธนทัต ชัยอรรถ, หนึ่งธิดา โสภณ, ศรัณยู วินัยพานิช, อริสรา ทองบริสุทธิ์, เรวิญานันท์ ทาเกิด และนักแสดงชั้นนำอีกมากมาย ออกอากาศทาง ช่องวัน ทุกวันจันทร์-อังคาร เวลา 20:15 - 22:00 น. เริ่มออกอากาศตอนแรก วันที่ 8 สิงหาคม พ.ศ. 2560 – 29 สิงหาคม พ.ศ. 2560
เรื่องย่อ

ปีย์ หนุ่มหล่อ แสนดี เป็นที่หมายปองของสาว ๆ แต่เขาไม่เคยชายตามองใคร นอกจาก มุกลิน เพื่อนสาวที่เขารู้จักมาตั้งแต่ ม.4 มุกเป็นคนน่ารัก เข้าใจและใส่ใจดูแลปีย์ทุกอย่าง ทั้งคู่คบกันมานานถึง 10 ปี แล้วในที่สุดปีย์กับมุกก็ตัดสินใจแต่งงานกัน แต่การสร้างครอบครัวมันไม่ง่ายอย่างที่คิด ในคืนก่อนแต่งงานเพียง 1 เดือน เคน ต้น ปาล์ม แก็งค์เพื่อนสนิทได้ลากฤๅษีจำศีลอย่างปีย์ออกมาเที่ยว เพื่อให้ปีย์ได้ใช้ชีวิตโสดให้เต็มที่ก่อนเข้าสู่ประตูวิวาห์ คืนนั้นปีย์สนุกสุดเหวี่ยง จนพาผู้หญิงมานอนที่คอนโด มุกมาพบสภาพปีย์ที่นอนอยู่กับผู้หญิงถึงกับช็อคและโกรธมาก เพื่อน ๆ พยายามให้ปีย์ไปง้อมุก แต่ปีย์กลับตอบมาว่าไม่เคยคิดว่าชีวิตจะมีอะไรสนุก ๆ ที่เขาไม่เคยเจอมาก่อน ทำให้ปีย์ตัดสินใจขอเลื่อนงานแต่งงานระหว่างเขากับมุกออกไป มุกลินโกรธมากขอยกเลิกงานแต่งงานทันที
2 ปีผ่านไป มุกหายไปจากชีวิตของปีย์ ปีย์ใช้ชีวิตหนุ่มโสดอย่างเต็มที่ เค้ามีสาว ๆ ในสต็อกมากมาย รวมทั้ง ส้ม แอร์โฮสเตสสาวผู้น่ารัก ใสซื่อ และ แพม นางแบบสาวสุดเปรี้ยว ปีย์ใช้ชีวิตเพลย์บอยโดยไม่สนใจสร้างครอบครัวจน ดร.อาทร พ่อของปีย์หนักใจ เพราะลึกๆแล้วหมออาทรเองก็ยังเสียดายผู้หญิงดี ๆ อย่างมุกลิน แต่โชคชะตากลับเล่นตลก เพราะในงานแต่งงานของเคน ปีย์ได้พบกับมุกอีกครั้ง ปีย์จำมุกแทบไม่ได้ เพราะมุกสวยและดูดีขึ้นมาก บีน่า เพื่อนสนิทของมุกได้เล่าเรื่องราวของมุกให้ปีย์ฟัง และได้พูดถึงแฟนใหม่ของมุกว่า ถ้าปีย์รู้ว่าผู้ชายคนนั้นเป็นใครปีย์จะยิ่งอึ้งกว่านี้แน่ และแล้วสิ่งที่ปีย์แอบสงสัยก็กระจ่าง เมื่อบริษัทออกแบบและตกแต่งภายในของปีย์ ถูกเชิญไปเสนอแบบให้กับโครงการสร้างหมู่บ้าน ในเครือ "สิรินกรุ๊ป" ซึ่งมี จอมทัพ นั่งแท่นผู้บริหาร และเป็นแฟนใหม่ของมุกนั่นเอง ด้วยความหมั่นไส้มุกที่ชอบเยาะเย้ยว่าเลิกกับปีย์แล้วชีวิตดี๊ดี ปีย์จึงตัดสินใจรับงานนี้
การกลับมาเจอกันอีกครั้งระหว่างปีย์และมุก ทำให้เขาเห็นความเปลี่ยนแปลงของอดีตคนรักหลายอย่าง จนปีย์เริ่มรู้สึกว่าอยากกลับไปมีมุกลินเหมือนวันเก่า ส่วนแพมก็หึงเมื่อได้รู้ว่าปีย์กับมุกลินเคยเป็นแฟนกันมาก่อน แต่เมื่อได้เจอกับจอมทัพนักธุรกิจหนุ่มแสนรวย แพมก็เริ่มเบนเข็มไปชอบจอมทัพ แพมใช้เสน่ห์หลอกล่อให้จอมทัพตกหลุม จนแอบลักลอบมีอะไรกันโดยมุกลินไม่รู้ แต่สุดท้ายก็ไม่รอดสายตาปีย์เขาขอให้แพมเลิกกับจอมทัพ แต่แพมกลับขอเลิกกับปีย์เพื่อเลือกจอมทัพ ปีย์ไปคุยกับจอมทัพให้เลิกทำแบบนี้ เพราะไม่อยากเห็นมุกเสียใจอีก จอมทัพรับปากแต่สุดท้ายกลับทำไม่ได้ ปีย์จึงตัดสินใจเอาเรื่องนี้ไปบอกมุก และเดินหน้าขอโอกาสในการดูแลมุกอีกครั้ง เพราะความเจ็บที่ยังฝังอยู่ในใจทำให้มุกลินไม่ยอมใจอ่อน สุดท้าย ปีย์ ชายหนุ่มที่เคยหลงไปกับ "เสน่หา" ชั่วข้ามคืน จะมีโอกาสได้รับความรักที่มีค่าจาก มุกลิน อีกครั้งหรือไม่
รายชื่อนักแสดงนำ

ธนทัต ชัยอรรถ รับบทเป็น ปีย์ มุจลิน (ปีย์)
หนุ่มหล่อ คารมดี ช่างพูดช่างเอาใจผู้หญิง เป็นที่หมายปองของสาว ๆ ตั้งแต่สมัยเรียน ปัจจุบันเป็นสถาปนิกมีบริษัทเป็นของตัวเอง แม้ปีย์จะมีสาว ๆ เข้ามาให้เลือกมากมาย แต่ปีย์ก็เลือกมุกลินแฟนที่คบกันมาตั้งแต่มัธยม ปีย์ตัดสินใจที่จะแต่งงานกับมุกลินเพื่อสร้างครอบครัว แต่พอใกล้วันจะแต่งงานปีย์ดันเผลอใจไปมีอะไรกับผู้หญิงคนอื่น ทำให้ปีย์มีความคิดว่าโลกนี้ยังมีอะไรมากสำหรับหนุ่มโสด
หนึ่งธิดา โสภณ รับบทเป็น มุกลิน เลิศเมธี (มุก)
สาวสวย น่ารัก ฉลาด เป็นคนละเอียดอ่อน มุกลินรักเดียวใจเดียว คบกับปีย์มาตั้งแต่สมัยเรียนจนจะแต่งงานกัน แต่เธอจับได้ว่าปีย์มีคนอื่น แถมยังถูกขอเลื่อนการแต่งงานออกไป ทำให้มุกเธอเสียใจมาก แต่เธอก็เข้มแข็งลุกขึ้นมาเปลี่ยนแปลงตัวเอง เป็นมุกลินคนใหม่ เป็นสาวทันสมัยที่ดูฉลาดปราดเปรียว และพร้อมจะเริ่มต้นชีวิตใหม่กับ “จอมทัพ” ชายหนุ่มที่เธอคิดว่าเขาคือคนเพอร์เฟคที่เธอเลือกดีแล้ว
ศรัณยู วินัยพานิช รับบทเป็น จอมทัพ สิรินธาดา (จอม)
นักธุรกิจหนุ่มรูปหล่อ แสนดี เจ้าของบริษัทอสังหาริมทรัพย์ จอมทัพเป็นผู้ชายที่เพอร์เฟค เพียบพร้อมในทุก ๆ ด้าน ไม่ว่าจะเป็นเรื่องงานหรือเรื่องส่วนตัว ชอบจัดการทุกอย่างที่อยู่รอบตัว เพราะเค้าเชื่อว่าทุกอย่างที่เค้าจัดการให้ดีที่สุด
อริสรา ทองบริสุทธิ์ รับบทเป็น พัชราภรณ์ (แพม)
นางแบบสาวเปรี้ยวสุดฮ็อต เป็นคนฉลาด ไม่ยอมคน ใจร้อน เอาแต่ใจ ชอบที่จะเป็นคนสำคัญและอยู่เหนือทุกคน ชอบแสดงความเป็นเจ้าของ อยากได้อะไรต้องได้
เรวิญานันท์ ทาเกิด รับบทเป็น ศุภามล (ส้ม)
แอร์โฮสเตสสาวสวยผู้น่ารัก ใสซื่อ เป็นหนึ่งในบรรดาสาว ๆ ที่ปีย์คบ ทุก ๆ ครั้งที่รถไฟชนกัน ปีย์จะใช้ความเจ้าเล่ห์ เสน่ห์แพรวพราวบวกกับคารมหลอกล่อทำให้ส้มกลับมาเชื่อใจได้ใหม่ทุกครั้ง
เกรียงไกร อุณหะนันทน์ รับบทเป็น  ดร.อาทร มุจลิน หรือ อาหมอ (พ่อของปีย์)
รัศมีแข ฟ้าเกื้อล้น รับบทเป็น บีน่า (เบิ้ม)
ณัฏฐ์ปวินท์ กุลกัลยาดี รับบทเป็น เคน
รัชพงศ์ ทิวะธนเศรษฐ์ รับบทเป็น ต้น
พงศ์กฤษฏิ์ ศิริเบ็ญจา รับบทเป็น ปาล์ม
ปิยะ ชนะสัตรู รับบทเป็น พงศ์
ณหทัย พิจิตรา รับบทเป็น ชลดา
วราไพรินทร์ ธนวริสพร รับบทเป็น ซูซี่
รายชื่อนักแสดงนำ > นักแสดงรับเชิญ

พรพรรณ ฤกษ์อัตการ รับบทเป็น ลิลลี่
ณวัฒน์ กุลรัตนรักษ์ รับบทเป็น ดนตร์ แสนโกสินทร์
พิยดา จุฑารัตนกุล รับบทเป็น ลิตา เศวตศกานต์
ธนภัทร กาวิละ รับบท อินทัช
ภูธเนศ หงษ์มานพ รับบทเป็น ภูมิพล ต้นตระกูลวงศ์
ศิรพันธ์ วัฒนจินดา รับบทเป็น มินตรา ต้นตระกูลวงศ์
ยุทธนา เปื้องกลาง รับบทเป็น นฤเบศ ชัยวิชาญ
รับบทเป็น จ๋า (ภรรยาของเคน)
ยงศิลป์ วงศ์พนิตนนท์ รับบทเป็น ปิย์ (วัยรุ่น)
ด.ช.ภคพล ตัณฑ์พาณิชย์ รับบทเป็น ปิย์ (วัยเด็ก)
สุรศักดิ์ ชัยอรรถ รับบทเป็น ปิย์ (วัยชรา)
วรินท์น่า ธรรมนิธิรัตน์ รับบทเป็น มุก (วัยรุ่น)
ด.ญ.ซาช่า คริสเตนเซ่น รับบทเป็น มุก (วัยเด็ก)
ด.ช.อิทธิ์พัทธ์ เล็กอุทัยวรรณ รับบทเป็น จอม (วัยเด็ก)
เพลงประกอบละคร

เพลง รักแท้หรือแพ้ใจ  - ขับร้องโดย ธนทัต ชัยอรรถ (เพลงเปิดเรื่อง)
เพลง แพ้เธอ - ขับร้องโดย ธนทัต ชัยอรรถ (เพลงปิดเรื่อง)
เพลงประกอบละคร > ประกอบส่วนหนึ่งในตอน

เพลง เสน่หา ขับร้องโดย รวิสรารัตน์ พิบูลภานุวัธน
เพลง เสน่หา - ขับร้องโดย นันทิดา แก้วบัวสาย (อยู่ในอัลบั้ม U-CHORUS PROJECT ดาวร้อยเดือน 1)
เพลง หยุด - ขับร้องโดย Groove Riders
การตอบรับ > เรตติ้ง

การตอบรับของละครเรื่องนี้ทั้งหมด 7 ตอนที่ได้ออกอากาศไป (เมื่อวันที่ 8 สิงหาคม พ.ศ. 2560 – 29 สิงหาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 1.34
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 8 สิงหาคม พ.ศ. 2560 | 1.20 |
| 2 | 14 สิงหาคม พ.ศ. 2560 | 1.40 |
| 3 | 15 สิงหาคม พ.ศ. 2560 | 1.40 |
| 4 | 21 สิงหาคม พ.ศ. 2560 | 1.10 |
| 5 | 22 สิงหาคม พ.ศ. 2560 | 1.40 |
| 6 | 28 สิงหาคม พ.ศ. 2560 | 1.40 |
| 7 (ตอนจบ) | 29 สิงหาคม พ.ศ. 2560 | 1.50 |
|  | เรตติ้งเฉลี่ย (4 ตอน)  | 3.50 , 3.45 |
ข้อมูลการออกอากาศ

ละคร เสน่หา Diary ตอน แสบเสน่หา ตอนที่ 7 (ตอนอวสาน) เมื่อวันที่ 29 สิงหาคม พ.ศ. 2560 เริ่มออกอากาศเร็วกว่าเวลาปกติคือเวลา 20.07 และจบเร็วกว่าเวลาปกติคือเวลา 21.57 น.
ทำดีให้พ่อดู

| ทำดีให้พ่อดู |
| --- | --- |

ประเทศแหล่งกำเนิด:  ประเทศไทย
จำนวนตอน: 12 ตอน
การผลิต
ผู้อำนวยการผลิต: ทรู คอร์ปอเรชั่น
ความยาวตอน: ทุกวันเสาร์ เวลา 21.00 - 22.00 น.
ออกอากาศ
เครือข่าย: ช่อง ทรู อินไซด์ ทรูวิชั่นส์
ออกอากาศ: 20 มกราคม – 7 เมษายน พ.ศ. 2550
การแสดงที่เกี่ยวข้อง
ทรู อะคาเดมี่ แฟนเทเชีย
ทำดีให้พ่อดู เป็นโครงการพิเศษโดย บริษัท ทรู คอร์ปอเรชั่น จำกัด (มหาชน) เพื่อเฉลิมพระเกียรติ พระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสฉลองครองสิริราชสมบัติ ครบ ๖๐ ปี เชิญชวนให้ประชาชนร่วมแสดงความตั้งใจทำความดีผ่านตู้ “ทำดีให้พ่อดู” โดยนำนวัตกรรมการสื่อสารมาเป็นสื่อถ่ายทอดความตั้งใจทำดี ต่อมาในปี ในปี พ.ศ. 2550ได้มีการสานต่อโครงการ เนื่องในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 80 พรรษา  โดยได้มีการสร้างสรรค์โครงการ "ทำดีให้พ่อดู : 12 V 12 ความดีเพื่อพ่อ" เป็นรายการเรียลลิตี้โชว์ ตามติดนักล่าฝันจากรายการทรู อะคาเดมี่ แฟนเทเชีย ในซีซั่นที่ 1 ถึง 3 ในการปฏิบัติภารกิจเพื่อสังคม 12 โครงการ โดยแบ่งผู้ปฏิบัติภารกิจตามสายรหัส V1-V12 ของแต่ละซีซั่น พร้อมทั้งอาสาสมัครบุคคลทั่วไปที่จะร่วมกันสร้างสรรค์ความดี
โครงการ 12 V 12 ความดีเพื่อพ่อ (2549)

| --- | --- |
 V1 : มูลนิธิรักษาสุนัขจรจัด (สัตว์เลี้บง)  ผู้ปฏิบัติภารกิจ จีน-ลูกตาล2-ต้า  ภารกิจ ความรัก มีเมตตากรุณาต่อกัน ช่วยเหลือเกื้อกูลกันและพัฒนาชีวิตให้มีความสุข ทั้ง 3 คนดูแลสุนัขจรจัดที่ต้องการความช่วยเหลือ  ออกอากาศ 3 มี.ค.2550   V2 : ครูอาสา (การศึกษา)  ผู้ปฏิบัติภารกิจ วิทย์-เปรี้ยว-เพชร  ภารกิจ มอบการศึกษาให้กับอนาคตของชาติ ด้วยการเป็นครูอาสาที่โรงเรียน วัดสมุทรธาราม จังหวัดเพชรบุรี  ออกอากาศ 24 มี.ค.2550   V3 :  บ้านพักคนชรา (ผู้สูงอายุ)  ผู้ปฏิบัติภารกิจ แนน-ว่าน2-แอปเปิ้ล+เชอรี่  ภารกิจ ความกตัญญู รู้คุณเป็นสิ่งล้ำค่าให้ทั้ง4คนรับรู้ถึงจิตใจของคนชรา ด้วยการเป็นอาสาสมัครประจำสถานสงเคราะห์คนชรา เป็นเวลา 3 วัน 2 คืน และทำให้ความสุขนั้นเป็นจริง  ออกอากาศ 3 ก.พ.2550   V4 : ป่าชายเลน (สิ่งแวดล้อม)  ผู้ปฏิบัติภารกิจ เค-อ๊อฟ2-ซาร่า  ภารกิจ อนุรักษ์ป่าชายเลน ปลูกต้นโกงกาง 6,000 ต้นให้สำเร็จ  ออกอากาศ 7 เม.ย.2550   V5 : แพทย์อาสา (สาธารณสุข)  ผู้ปฏิบัติภารกิจ จุ้มจิ้ม-มิว-มิ้น  ภารกิจ ดูแลผู้ห่างไกลร่วมกับหน่วยแพทย์เคลื่อนที่ พอ.สว.เพื่อให้ชาวบ้านได้รับประโยชน์มากที่สุด  ออกอากาศ 10 มี.ค.2550   V6 : รับบริจาคดวงตา (คนพิการ)  ผู้ปฏิบัติภารกิจ อ๊อฟ1 พัดชา ตูน  ภารกิจ รู้จักการเป็นผู้ให้ ร่วมแบ่งปันน้ำใจ แด่ผู้พิการทางสายตา กับการมอบแสงสว่าง ให้กลับคืนมาอีกครั้ง ด้วยการขอรับบริจาคดวงตาจำนวน 800 คู่ เพื่อมอบให้กับศูนย์ดวงตาสภากาชาดไทย  ออกอากาศ 17 ก.พ.2550  :  V7 : หน่วยอาสากู้ภัย (สังคม)  ผู้ปฏิบัติภารกิจ น้ำตาล-กุ๊กไก่-โด่ง  ภารกิจ เสียสละเพื่อสังคม อุทิศตนกับหน่วย อปพร.  ออกอากาศ 17 มี.ค.2550   V8 : ศิลปินเปิดหมวก (เร่ร่อน)  ผู้ปฏิบัติภารกิจ บอย2-บอย3  ภารกิจ ไร้เงิน ไร้โอกาส ไร้ที่พึ่ง แต่ไม่ไร้น้ำใจ ให้ทั้ง2ใช้ชีวิตเร่ร่อน 1 วัน ด้วยเงินติดตัวคนละ 40 บาท และเล่นดนตรีเปิดหมวกเพื่อช่วยเหลือผู้ยากไร้  ออกอากาศ 10 มี.ค.2550   V9 : สืบสานวัฒนธรรมไทย (วัฒนธรรมไทย)  ผู้ปฏิบัติภารกิจ ซีแนม-พาส-ก้อ  ภารกิจ ทั้ง 3 คน สืบสานและสร้างสรรค์ศิลปวัฒนธรรมไทย ผ่านเครื่องดนตรีพื้นบ้านอีสาน ในระยะเวลา 2คืน 3วันให้สำเร็จ  ออกอากาศ 27 ม.ค.2550   V10 : เด็กด้อยโอกาส  ผู้ปฏิบัติภารกิจ ปอ-โอ๋-ลูกตาล3  ภารกิจ ความรัก ความเข้าใจและให้โอกาส ร่วมแบ่งปันความรักและโอกาส แก่เด็กด้อยโอกาส ณ.บ้านโฮมฮัก จังหวัด ยโสธร เป็นเวลา 3 วัน 2 คืน  ออกอากาศ 30 มี.ค.2550   V11 : ปฏิบัติธรรม บำรุงศาสนา (ศาสนา)  ผู้ปฏิบัติภารกิจ แหม่ม-มาย-บรูน่า  ภารกิจ อุทิศชีวิต 3 วัน 2 คืน ทุกวินาที เพื่อศาสนา  ออกอากาศ 10 ก.พ.2550   V12 : ผู้ประสบภัยน้ำท่วม (อุทกภัย)  ผู้ปฏิบัติภารกิจ นุ่น-โจ-ตุ้ย  ภารกิจ ซึมซับ รับรู้ ฟื้นฟูผู้ประสบภัยให้ดีดังเดิม  ออกอากาศ 20 ม.ค.2550
โครงการอื่น

AF4 โครงการชุมชนพอเพียงหน่วยอนุรักษ์และการจัดการต้นน้ำพะโต๊ะ จ.ชุมพร (Change & Share)
AF5 โครงการมูลนิธิขวัญข้าว จ.สุพรรณบุรี (Rice For Life)
AF6 โรงเรียนลำปลายมาศพัฒนา จ.บุรีรัมย์ (live & learn)
สวนยายดา จ.ระยอง จีน AF1:ตุ้ย AF3:กี๋ AF5:ซานิ-แท็บบี้ AF6
เกาะพิทักษ์ จ.ชุมพร โจ-ว่าน-ลูกตาล AF2:มิ้น-ก้อ AF3
มูลนิธิข้าวขวัญ จ.สุพรรณบุรี ต้อล AF4:แต็บ-ว่าน-หนิม-พริ้ง AF5
ป่าชายเลน คลองโคน จ.สมุทรสงคราม อ๊อฟ AF2:มิวสิก-ปอง AF4:ปั้ม AF5:อ๊อฟ AF6
สกุลโกฐจุฬาลัมพา

| สกุลโกฐจุฬาลัมพา |
| --- | --- |

Artemisia cina (Levant wormseed)

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับทานตะวัน Asterales
วงศ์:: วงศ์ทานตะวัน Asteraceae
วงศ์ย่อย:: Asteroideae Asteroideae
เผ่า:: Anthemideae Anthemideae
สกุล:: Artemisia Artemisia L.

ชนิดต้นแบบ
Artemisia vulgaris L.
ชื่อพ้อง
 Absinthium Mill.  Chamartemisia Rydb.  Oligosporus Cass.  Artemisiastrum Rydb.  Artanacetum (Rzazade) Rzazade  Abrotanum Mill.  Draconia Heist. ex Fabr.  Artemisia subg. Seriphidium Less.  Hydrophytum Eschw.  Seriphidium (Besser ex Less.) Fourr.  Dracunculus Ruppr. ex Ledeb. 1845, illegitimate homonym, not Dracunculus Mill. 1754 (Araceae)
Artemisia pycnocephala
โกฐจุฬาลัมพา (Artemisia annua)
โกฐจุฬาลัมพายูเรเชีย (Artemisia abrotanum)
เสจบรัชแคลิฟอร์เนีย (Artemisia californica)
Artemisia mauiensis
Artemisia nilagirica
สกุลโกฐจุฬาลัมพา (ชื่อวิทยาศาสตร์: Artemisia; /ˌɑːrtɪˈmiːziə/) เป็นพืชสกุลขนาดใหญ่ที่มีความหลากหลาย ระหว่าง 200 ถึง 400 ชนิด จัดอยู่ในวงศ์ทานตะวัน (Asteraceae) ประกอบด้วยไม้ล้มลุกและไม้พุ่มที่มีความทนทาน ซึ่งมีคุณค่าทางเคมีในน้ำมันหอมระเหย เติบโตในสภาพอากาศอบอุ่น บนพื้นที่แห้งหรือกึ่งแห้งแล้ง พืชในสกุลนี้อาจเรียกได้หลายชื่อคือ โกฐจุฬาลัมพา (mugwort, wormwort), จิงจูฉ่าย, เสจบรัช (sagebrush)
ชนิดที่เป็นที่รู้จักในประเทศไทย ใช้เป็นยา ได้แก่ โกฐจุฬาลัมพา (Artemisia annua L. หรือ โกฐจุฬาลัมพาจีน, ชิงเฮา), โกฐจุฬาลัมพาไทย (Artemisia vulgaris L.) และโกฐจุฬาลัมพา (Artemisia absinthium L.) ใช้เป็นอาหาร ได้แก่ เฮียเฮียะ (Artemisia argyi), จิงจูฉ่าย (Artemisia lactiflora)
พืชในสกุลโกฐจุฬาลัมพาส่วนใหญ่มีกลิ่นหอมแรงและรสขม จากสารสำคัญ Terpenoids และ Lactones Sesquiterpene ซึ่งช่วยไล่สัตว์กินพืช มีดอกขนาดเล็กเป็นช่อกระจุกขนาดเล็ก ผสมเกสรด้วยลม โกฐจุฬาลัมพาเป็นพืชอาหารที่ดีของหนอนผีเสื้อหลายชนิด
นักพฤกษศาสตร์บางคนพยายามแบ่งออกมาเป็นหลายสกุล แต่ผลการวิเคราะห์ดีเอ็นเอ ค้านการแบ่งนี้ สกุลที่ไม่ถูกรับรองได้แก่ Crossosthium, Filifolium, Neopallasia, Seriphidium และ Sphaeromeria และสามสกุลที่ได้แยกออกและรับรองแล้วคือ สกุล Stilnolepis, Elachanthemum และ Kaschgaria บางครั้งพืชในสกุลโกฐจุฬาลัมพาบางชนิดถูกเรียกเป็น เสจ (ซึ่งอยู่ในวงศ์ Lamiaceae) พืชเหล่านี้เรียกเป็น เสจบรัช แทนเพื่อป้องกันการสับสน
อนุกรมวิธาน

โกฐจุฬาลัมพา ถูกจำแนกสกุลโดยคาโรลัส ลินเนียส ในปี ค.ศ. 1753 โดยใช้ชื่อ Artemisia มาจากชื่อของเทพธิดา (กรีก) อาร์เตมิส (หรือ เทพีไดแอนา ในเทพปกรณัมโรมัน) และเป็นชื่อของราชินีกรีก อาร์เทมิเซียที่ 1 และ 2 (Artemisia I และ II) ซึ่งสันนิิษฐานว่าน่าจะเป็น อาร์เทมิเซียที่ 2 แห่งคาเรีย (Artemisia II of Caria) ราชินีนักพฤกษศาสตร์และนักวิจัยทางการแพทย์ เสียชีวิตเมื่อ 350 ปีก่อนคริสตกาล
การใช้ประโยชน์ทางยา > มาลาเรีย

สารอาร์เทมิซินิน (artemisinin) (จาก Artemisia annua) และอนุพันธ์เป็นกลุ่มของสารประกอบที่ออกฤทธิ์เร็วของสารที่ใช้ในปัจจุบันทั้งหมดที่ใช้รักษาโรคมาลาเรีย โดยเฉพาะการบำบัดโรคมาลาเรียจากเชื้อ Plasmodium falciparum ในงานวิจัยแสดงให้เห็นว่าการใช้ใบแห้งทั้งใบของโกฐจุฬาลัมพา (Artemisia annua) ช่วยเพิ่มประสิทธิภาพการดูดซึมของสารอาร์เทมิซินิน ดีกว่าและอาจรวมทั้วทำให้การดื้อยาพัฒนาช้ากว่าการให้สารอาร์เทมิซินินบริสุทธิ์  ทั้งนี้องค์การอนามัยโลกไม่สนับสนุนการส่งเสริมหรือการใช้วัสดุทางยาจากโกฐจุฬาลัมพา (Artemisia) ในทุกส่วนของพืชสำหรับการป้องกันหรือรักษาโรคมาลาเรีย ด้วยว่ารูปแบบการใช้สรรพคุณยาของพืชโดยตรงมีปัญหาหลายประการ ได้แก่ การขาดความคงที่ของเนื้อยา การมีเนื้อยาที่ไม่พอเพียงทำให้เกิดโรคมาลาเรียขึ้นอีก ซึ่งการใช้ยาในรูปพืชอาจนำไปสู่การดื้อยาในวงกว้าง และอาจไม่ได้ผลในการป้องกันโรคมาลาเรีย แหล่งสารอาร์เทมิซินินที่ไม่ใช่เภสัชภัณฑ์ เช่น น้ำผลไม้ ชา และยาต่าง ๆ อาจให้ยาใต้ผิวหนังซึ่งอาจทำให้การดื้อยารุนแรงขึ้น
การใช้ประโยชน์ทางยา > พยาธิ

หุยเฮา (Artemisia cina) และโกฐจุฬาลัมพาชนิดอื่น ๆ ที่มีถิ่นกำเนิดในแอฟโฟร-ยูเรเชีย เป็นแหล่งที่ดีของสารแซนโทนินที่มีฤทธิ์ต้านพยาธิ
การใช้ประโยชน์ทางยา > ประสาทวิทยา

พบว่าอิงทิ้ง (Artemisia capillaris) มีผลกดประสาทและสะกดจิตในหนูทดลอง ซึ่งอาจเป็นตัวกลางผ่านการกระตุ้นของ GABAA receptor- Cl− ion channel complex
หยินเฮา (Artemisia austriaca) มีผลดีในการลดอาการถอนตัวของมอร์ฟีนในหนู
การใช้ประโยชน์ทางยา > แพทย์แผนจีน

เฮียเฮียะ (Artemisia argyi) ใช้ในยาจีนโบราณ สัมพันธ์กับการรักษาตับ ม้าม และ ไตใบใช้เป็นยาแก้ไอขับเสมหะใช้เป็นยาห้ามเลือด บรรเทาปวด และอาจใช้ลักษณะการรมยา (moxibustion) ในรูปกรวยหรือแท่ง หรือเป็นลูกกลมอัดที่เสียบไว้กับปลายเข็มฝัง
การใช้ประโยชน์ทางยา > โรคติดเชื้อไวรัสโคโรนา 2019

โกฐจุฬาลัมพา (Artemisia annua) ได้รับการพิจารณาความเป็นไปได้ในการเป็นยารักษาสำหรับโรคติดเชื้อไวรัสโคโรนา 2019 (COVID-19) ทั้งนี้ ณ เดือนมิถุนายน 2563 ยังไม่มีหลักฐานว่าโกฐจุฬาลัมพา (A. annua) สามารถรักษาหรือป้องกัน COVID-19 ได้ อย่างไรก็ตามในเดือนเมษายน 2563 ประเทศมาดากัสการ์เริ่มผลิตและจำหน่ายเครื่องดื่มสมุนไพรโกฐจุฬาลัมพาในชื่อ Covid-Organics ในเดือนมิถุนายน 2564 การวิจัยสารสกัดรวมในน้ำร้อนของใบโกฐจุฬาลัมพาทั้งสดและแห้ง อาจมีประสิทธิภาพในการยับยั้งเชื้อโควิดทั้งสายพันธุ์แอฟริกาและอังกฤษ
อ่านเพิ่ม

Wright CW (2002). Artemisia. CRC Press. ISBN 9780415272124.
แหล่งข้อมูลอื่น

Flora Europaea: Artemisia
Chinese Plant Names: Artemisia species list and Seriphidium species list
Flora of Pakistan: Artemisia and Seriphidium species list
| --- | --- |
การแยกแยะหน่วยอนุกรมวิธาน:  Wikidata: Q156421  Wikispecies: Artemisia  APDB: 188317  EoL: 47145459  EPPO: 1ARTG  FloraBase: 22170  FNA: 102682  FoC: 102682  GBIF: 3120641  GRIN: 997  iNaturalist: 52855  IPNI: 7739-1  IRMNG: 1378772  ITIS: 35431  NBN: NHMSYS0000456098  NCBI: 4219  NZOR: 81d768ff-2af6-4a0d-b348-13ec60a23ca5  Plantarium: 42391  PLANTS: ARTEM  POWO: urn:lsid:ipni.org:names:30001021-2  Tropicos: 40020036  uBio: 5866003  VASCAN: 861  WoRMS: 426064 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
วัดธรรมิการาม (จังหวัดลพบุรี)

| วัดธรรมิการาม |
| --- | --- |

ชื่อสามัญ: วัดค้างคาว
ที่ตั้ง: ตำบลบางขาม อำเภอบ้านหมี่ จังหวัดลพบุรี รหัสไปรษณีย์ 15110
ประเภท: วัดราษฏร์
นิกาย: มหานิกาย
ความพิเศษ: เป็นวัดที่มีประวัติความเป็นมายาวนาน ตั้งแต่สมัยรัชกาลที่ 4
จุดสนใจ: พระอุโบสถหลังเก่าที่มีภาพจิตรกรรมฝาผนังที่คาดว่าวาดในสมัยรัชกาลที่ 4
 สถานีย่อยพระพุทธศาสนา
วัดธรรมิการาม หรือวัดค้างคาว ตั้งอยู่ริมแม่น้ำบางขามฝั่งตะวันตก ตำบลบางขาม อำเภอบ้านหมี่ จังหวัดลพบุรี เป็นวัดที่มีประวัติการสร้างที่ยาวนาน ตั้งแต่สมัยรัตนโกสินทร์ สาเหตุที่ชื่อวัดค้างคาวเพราะว่าเดิมมีค้างคาวอาศัยอยู่มาก ปัจจุบันไม่มีแล้วและได้เปลี่ยนชื่อใหม่ว่า วัดธรรมิการาม วัดนี้เป็นวัดเก่าแก่อยู่ริมฝั่งคลองในหมู่ไม้ร่มรื่น และในปัจจุบันยังเป็นสถานที่ฝึกและปฏิบัติอบรมพระพุทธศาสนาแก่นักเรียนและนักศึกษา มีทัศนียภาพที่สวยงาม และสภาพบริเวณในวัดยังมีความร่มรื่น เงียบสงบ มีศาสนสถานที่เก่าแก่มากมาย เช่นพระอุโบสถหลังเก่าที่มีประวัติการสร้างมาตั้งแต่สมัยพระบาทสมเด็จพระจอมเกล้าเจ้าอยู่หัว รัชกาลที่ 4 ดังปรากฏให้เห็นภายในพระอุโบสถ นั่นคือภาพจิตรกรรมฝาผนังที่มีความงดงามยิ่ง สิ่งที่น่าสนใจของวัดนี้ คือ มีภาพเขียนที่ผนังโบสถ์ ซึ่งเป็นภาพเขียนเรื่องพุทธประวัติทั้ง 4 ด้าน ลักษณะของภาพเขียนมีลักษณะแบบตะวันตกเข้ามาปนบ้างแล้ว เช่น การแรเงาต้นไม้ และอื่น ๆ เป็นภาพเขียนในสมัยรัชกาลที่ 4 ฝีมือช่างพื้นบ้านที่งดงามมาก
วัดธรรมิการาม เป็นวัดเก่าแก่อยู่ริมคลอง สามารถเข้าได้ 2 ทางคือ ทางรถ สามารถเข้าได้จากบริเวณใกล้ทางเข้าวัดไลย์ อำเภอท่าวุ้ง และทางเท้า ผ่านหมู่บ้าน ข้ามสะพานไม้เข้าไปก็สามารถเข้าถึงวัดนี้ได้โดยสะดวก